b"\n_START_ARTICLE_\nPesem ptic trnovk (miniserija)\n_START_SECTION_\nRazvoj\n_START_PARAGRAPH_\nZgodbo romana so sprva nameravali posneti kot celove\xc4\x8derni film pod vodstvom producenta Eda Lewisa. Zgodnji osnutek scenarija je napisal Ivan Moffat. Najprej je bil kot re\xc5\xbeiser predviden Herbert Ross, ki je hotel glavno vlogo prepustiti Christopherju Reevu. Nato je Rossa na mestu re\xc5\xbeiserja zamenjal Peter Weir, ki je v glavni vlogi \xc5\xbeelel Roberta Redforda. Sledila je nova zamenjava, film naj bi re\xc5\xbeiral Arthur Hiller, ki bi glavno vlogo namenil Ryanu O'Nealu. Na koncu je bilo dolo\xc4\x8deno, da bodo namesto filma posneli miniserijo.\n_START_SECTION_\nIzid na kaseti in DVD-ju\n_START_PARAGRAPH_\nMiniserijo Pesem ptic trnovk so leta 1991 v ZDA in Kanadi izdali na kaseti. Na DVD-ju je v omenjenih dr\xc5\xbeavah iz\xc5\xa1la 3. februarja 2004. Na Novi Zelandiji ima oznako PG zaradi nekaj nasilja, spolnosti, grobega jezika in golote."